Martin Kwaku Adjei-Mensah Korsah

Martin Kwaku Adjei-Mensah Korsah (dem san know am as “Nana Sɛmenhyia” (Problem Solver) be a Ghanaian politician den member for de Eighth Parliament for de Fourth Republic of Ghana wey he dey rep de Techiman South Constituency insyd de Bono East Region for de ticket of de New Patriotic Party. He rydee de Deputy Minister for Local Government, Decentralization den Rural Development.

 Early life den education 
Dem born Korsah on 12 April 1978 wey he komot from Techiman wey dey Bono East Region insyd. He complete ein SSSCE insyd 1998 where he study Government, History den Christian Religious Studies (C.R.S). He san further go den get ein Bachelors of Arts insyd Political Science insyd 2005 from de University of Ghana. He later go obtain ein master's degree insyd Politics den International Relations insyd 2007.

 Career 
Korsah na he dey job as a basic school coordinator give GES. He san job as presiding member of de Techiman Municipal Assembly. He san be Director of Elections den Research for de New Patriotic Party.

 Political career 
Korsah be a member of NPP den currently de MP for de Techiman South Constituency for de Bono East region insyd. Insyd de 2020 Ghana general elections, he win de parliamentary seat wid 49,682 votes making 50.24% of de total votes cast wey de NDC parliamentary aspirant Christopher Beyere Baasongti get 49,205 votes wey make am 49.76% of de total votes cast. Na dem appoint am as de deputy minister for Local Government, Decentralization den Rural Development.

 Committees 
Korsah be a member of de House committee den san a member of Employment, Social Welfare and State Enterprises Committee.

 Personal life 
Korsah be Christian.

 Philanthropy 
Insyd February 2022, Korsah go present dryers den sewing machines to over 500 hairdressers den seamstresses insyd Abanim, Ahenfi den Dwomor all dey insyd de Techiman South Constituency. He san present bags of cements, clothes, roofing sheets den money to de Muslim Community insyd Hansua, Hausa line den Mamprusi line."Techiman South constituents receive massive support from MP". Ghana Web. 22 February 2022. Archived from the original on 19 November 2022. Retrieved 9 November 2024.

 References 

Category:Human
Category:Ghanaians
Category:1978 births
Category:Ghanaian MPs 2021–2025
Category:University of Ghana alumni
Category:New Patriotic Party politicians
Category:People wey komot Bono East Region
Category:21st-century Ghanaian politicians